cyanic-selkie/wikianc huggingface dataset:
आईफ़ोन
13 अक्टूबर, 2020 को, एप्पल ने आईफोन 12, आईफोन 12 Mini, आईफोन 12 Pro और आईफोन Pro Max को पेश किया। नए आईफोन में सपाट किनारों के साथ एक नया डिज़ाइन है, एक डिज़ाइन तत्त्व आईफोन 5S के माध्यम से आईफोन 4 के डिज़ाइनों की याद दिलाता है, और आईफोन X के बाद यह पहला बड़ा रीडिज़ाइन है। इनमें A14 बायोनिक प्रोसेसर भी है, जो व्यावसायिक रूप से निर्मित पहला 5-नैनोमीटर प्रोसेसर है। आईफोन 12 अपने पूर्ववर्ती के लिक्विड रेटिना एलसीडी डिस्प्ले को सुपर रेटिना XDR OLED डिस्प्ले से बदल देता है, स्क्रीन के आकार को बनाए रखते हुए डिस्प्ले बॉर्डर को कम करता है। आईफोन 12 मिनी में 5.4-इंच का डिस्प्ले और पिछले 4.7-इंच के आईफोन की तुलना में छोटा डिज़ाइन है। आईफोन 12 प्रो और आईफोन 12 प्रो मैक्स, आईफोन 12 और आईफोन 12 मिनी में एक शानदार डिस्प्ले, एक टेलीफोटो कैमरा और एक LiDAR स्कैनर जैसे अतिरिक्त के साथ सुधार करता है। आईफोन12 प्रो मैक्स में किसी भी आईफोन पर अब तक का सबसे बड़ा डिस्प्ले है, जिसमें 6.7 इंच की स्क्रीन है, और इसके छोटे समकक्ष की तुलना में बड़ा सेंसर है। चार नए आईफोन भी सिरेमिक-हार्डेड फ्रंट ग्लास के साथ आते हैं, जिन्हें सिरेमिक शील्ड के रूप में विपणन किया जाता है, जबकि पिछली पीढ़ी के डुअल-आयन एक्सचेंज मजबूत ग्लास को पीछे रखा जाता है। आईफोन की इस पीढ़ी ने पर्यावरणीय लाभों का हवाला देते हुए शामिल किए गए हेडफ़ोन और पावर एडॉप्टर दोनों को बॉक्स से विवादास्पद रूप से हटा दिया।
हिन्दी समर्थन
आईफ़ोन में आंशिक हिन्दी समर्थन होता है। हिन्दी दिखती तो है लेकिन बिखरी हुयी अर्थात् देवनागरी टेक्स्ट सही प्रकार से रॅण्डर नहीं होता । अतः वे ऍप्लीकेशनें जो कि हिन्दी प्रदर्शन हेतु फ़ोन के लेआउट इंजन पर निर्भर हैं (जैसे सभी अन्तर्निमित ऍप्लीकेशन), हिन्दी सही से नहीं दिखा सकती। स्वतन्त्र डेवल्पर इसके लिये फॉण्ट इंजन पर काम कर रहे हैं ।
आंशिक हिन्दी समर्थन के बावजूद फ़ोन में वे सॉफ्टवेयर हिन्दी सही से दिखा सकते हैं जो कि इसके लिये फ़ोन के फॉण्ट इंजन का प्रयोग न करके अपने फॉण्ट इंजन का प्रयोग कर रहे हों ।
हिन्दी इनपुट के लिये व्यवस्था का होना अनिश्चित है, हालाँकि संकेत मिलता है कि ऐसी व्यवस्था है । हालाँकि हिन्दी कीबोर्ड हेतु एक ऍडऑन उपलब्ध है परन्तु वह मानक की-बोर्ड ले-आउट इनस्क्रिप्ट पर आधारित नहीं है।
हिन्दी में www.aaple iPhone .com टाइप करने के लिये एक Hindi Email Keyboard नामक टूल उपलब्ध है कॅमेरा: यह एक सर्वसामान्य सुविधा है आजकल अनेक केमेरों में यह सुविधा उपलब्ध है। ॲपल आयफोन भी उसे अपवाद नही.याला २ मेगा पिक्सेल क्षमतेचा कॅमेरा जोडलेला आहे. संगीत: फोन आणि आयपॉड एकत्र करण्याचे काम या कंपनीने केले आहे. यामुळे वेगवेळ्या प्रकारच्या संगीताचे नियोजन आय ट्युन्स मार्फत करता येते.।
हसनपुर गाँव, तारापुर (मुंगेर)
हसनपुर तारापुर, मुंगेर, बिहार स्थित एक गाँव है।
झारखंड का प्रतीक
झारखंड का प्रतीक (Emblem of Jharkhand) भारतीय राज्य झारखंड की सरकार की आधिकारिक मुहर है।
डिज़ाइन
प्रतीक में कई छल्ले हैं जिसमें बाहरी छल्ले में हरे रंग की पृष्ठभूमि पर ताकत, वन्य जीवन, रॉयल्टी और समृद्ध वनस्पति का प्रतिनिधित्व करते हुए राजकीय पशु हाथी हैं। मध्य छल्ले में समृद्ध वनस्पति, सौंदर्य और संस्कृति का प्रतिनिधित्व करते हुए पलाश के फूल (राजकीय फूल) हैं जिन्हें 'जंगल की लपटें' भी कहा जाता हैं। आंतरिक छल्ले में अद्वितीय झारखंडी शैली की पेंटिंग में लोग शामिल हैं जो समृद्ध इतिहास और सामाजिक बंधन की ताकत का प्रतिनिधित्व करते हैं। ध्येयवाक्य सत्यमेव जयते के साथ अशोक का सिंहशीर्ष प्रतीक के केंद्र में है।
इतिहास
झारखंड का पहला प्रतीक 15 नवंबर 2000 को अपनाया गया था जब बिहार के दक्षिणी भाग से झारखंड राज्य का गठन किया गया। इस प्रतीक में एक अशोक चक्र शामिल था जैसा कि भारत के राष्ट्रीय ध्वज पर दर्शाया गया है जो खंजर के रूप में शैलीबद्ध चार J अक्षरों से घिरा हुआ है। प्रतीक में नीचे झारखंड सरकार लिखा हुआ था।
जनवरी 2020 में झारखंड के मुख्यमंत्री हेमंत सोरेन ने घोषणा की कि निकट भविष्य में राज्य सरकार द्वारा एक नया प्रतीक अपनाया जाएगा। उन्होंने कहा कि नए प्रतीक को राज्य की संस्कृति, परंपरा, इतिहास और भविष्य का प्रतिनिधित्व करना चाहिए और एक सार्वजनिक प्रतियोगिता के माध्यम से नए डिजाइन के लिए प्रविष्टियां आमंत्रित की गईं। 22 जुलाई को एक नए प्रतीक को आधिकारिक तौर पर 15 अगस्त 2020 से इस्तेमाल करने की मंजूरी दी गई।
सरदार पटेल विश्वविद्यालय
सरदार पटेल विश्वविद्यालय भारत के गुजरात राज्य में स्थित विश्वविद्यालय है। इसकी स्थापना १९५५ में की गयी थी। मूलतः इस विश्वविद्यालय का स्वरूप ग्रामीण विश्वविद्यालय का था किन्तु अब इसका क्षेत्र विविधतपूर्ण कर दिया गया है।
ज्वालक
ज्वालक एक वहनीय उपकरण है जो एक ज्वाला बनाता है, और सिगरेट, गैस ज्वालक, आतिशबाज़ी, मोमबत्ती या शिविराग्नि जैसी विभिन्न वस्त्वों को प्रज्वलित करने हेतु प्रयोग किया जा सकता है। इसमें एक ज्वलनशील तरल या सम्पीड़ित गैस से भरा एक धातु या प्लास्टिक पात्र होता है, जो ज्वाला उत्पन्न करने हेतु दहन का एक साधन होता है, और उसके शमन हेतु कुछ प्रावधान होता है। वैकल्पिक रूप से, ज्वालक को प्रज्वलित करने के लिए एक वैद्युतिक चाप या उत्तापक तत्त्व का प्रयोग करके एक ज्वालक को विद्युत् से संचालित किया जा सकता है।
सुखोई एसयू-7
सुखोई एसयू-7 (Sukhoi Su-7) (नाटो पदनाम नाम: फिटर-ए) 1955 में सोवियत संघ द्वारा विकसित एक स्वस्त्र पंख, सुपरसोनिक लड़ाकू विमान था। यह सामरिक, निम्न स्तरीय डॉफफायटर के रूप में डिजाइन किया गया था, लेकिन इस भूमिका में यह सफल नहीं हुआ। दूसरी ओर, सुखोई एसयू-7 के बाद 1960 के दशक की शुरू सुखोई एसयू-7बी श्रृंखला मुख्य सोवियत लड़ाकू-बमवर्षक और जमीन पर हमले वाला विमान बन गया। सुखोई एसयू-7 अपनी सादगी में असभ्य था, लेकिन इसकी कमियों में कम दूरी और कम हथियार लोड शामिल थे।
मिस्र
1967 के छह दिवसीय युद्ध में सुखोई एसयू-7 को मिस्र के साथ युद्ध देखा गया। और इज़राइली जमीन बल पर हमला करने के लिए मिस्र द्वारा यम किपपुर युद्ध में सुखोई एसयू-7 का उपयोग देखा गया।
भारत
भारतीय वायु सेना (आईएएफ) ने पाकिस्तान के साथ 1971 के युद्ध में व्यापक रूप से सुखोई एसयू-7 का इस्तेमाल किया। छह स्क्वाड्रन के कुल 140 विमान ने युद्ध के दौरान लगभग 1,500 आक्रमणपूर्ण उड़ानों की उड़ान भरी। भारतीय वायु सेना ने अपने सुखोई एसयू-7 के साथ एक बहुत ही उच्च परिचालन गति को बरकरार रखा। भारतीय वायु सेना ने छह पायलट प्रति दिन की दर से रोजाना अभियास करते थे। चौदह सुखोई एसयू-7 1971 के युद्ध के दौरान खो गए थे। युद्ध के बाद, यह पाया गया कि विमान को उच्च क्षतिपूर्ति थी, भारी क्षति प्राप्त करने के बावजूद सुखोई एसयू-7 उड़ान भरने मे सक्षम रहे। और कई पायलेट उच्च क्षतिपूर्ति हुए विमान से सुरक्षित रूप से वापिस आए थे। उदाहरण के लिए, विंग कमांडर एच.एस.मंगट के सुखोई एसयू-7 को पाकिस्तानी वायुसेना के जे-6 विमान ने एक सिडवाइंडर मिसाइल से बुरी तरह क्षतिग्रस्त कर दिया था। प्रभाव इतना गंभीर था कि आधा पतवार गायब हो हया, लिफ्ट, एलियलेन और फ्लैप गंभीर रूप से क्षतिग्रस्त हो गए, और आधा मिसाइल चुट पाइप में फंस गया था। लेकिन फिर भी पायलट सुरक्षित रूप से सुखोई एसयू-7 के साथ अपने बेस पर वापस आए थे।
नवबहाल रायगढ मण्डल
नवबहाल रायगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
आंद्रेयेस विसेलियस
आंद्रेयेस विसेलियस (Andreas Vesalius, सन् १५१४-१५६४) बेल्जियम के, शारीर वैज्ञानिक, चिकित्सक, तथा शरीररचना विज्ञान (एनाटॉमी) पर विश्व की सबसे प्रभावकारी पुस्तक 'डी हुमेनी कॉर्पोरिस फैब्रिका' (De humani corporis fabrica) के रचयिता थे। वेसेलियस को आधुनिक मानव शरीर रचना विज्ञान का जनक माना जाता है। वे पैदुआ विश्वविद्यालय (University of Padua) में प्राध्यापक रहे तथा बाद में चार्ल्स पंचम के राजचिकित्सक भी रहे।
विसेलियस को सर्वोच्च शारीर वैज्ञानिक कहा जाता है। मानव शरीर को रचना पर इनके ग्रंथ की गणना इस विषय के सर्वोत्कृष्ट ग्रंथों में होती है। इसमें अस्थियों और तंत्रिकातंत्र के वर्णन तो उत्कृष्ट हैं ही, पर पेशियों के वर्णन के लिए यह विशेषकर प्रसिद्ध है। विसेलियस ने अध्यापन करते समय स्वयं विच्छेदन (dissection) कर, शारीरविज्ञान की शिक्षा प्रणाली में क्रांति ला दी।
परिचय
आंद्रेयेस विसेलियस का जन्म ब्रसल्ज़ नामक नगर में हुआ था। इन्होंने लूवैं में सिल्वियन तथा जीहैनीज़ गंथर से शिक्षा पाई थी।
सन् १५३७ में इन्होंने ईरानी चिकित्सक रेज़ीज़ (Rhazes) के एक ग्रंथ का संपादन किया और तब वेनिस के पैडुआ विश्वविद्यालय से एम.डी. की उपाधि प्राप्त की। यहीं ये शल्यचिकित्सा तथा शारीरविज्ञान के आचार्य नियुक्त हुए। सन् १५३८ में इन्होंने कुछ सुधार कर, किंतु गैलेन (Galen) की विचार-पद्धति पर आधारित, छह शारीर-विज्ञान-सारणियों का प्रकाशन किया। सन् १५३९ में इन्होंने रक्तमोक्षण (blood-letting) पर एक लेख लिखा तथा सन् १५४१ में गैलेन के तीन ग्रंथों का संपादन किया। सन् १५४३ में इनका 'फैब्रिका' (Fabrica) ग्रंथ एपिटोम (Epitome) के साथ प्रकाशित हुआ। बाद में ये सम्राट चार्ल्स पाँचवें तथा उनके उत्तराधिकारी फिलिप दूसरे के चिकित्सक के पद पर रहे।
मानसेहरा ज़िला
मानसेहरा ( उर्दू:, पश्तो: , अंग्रेज़ी: Mansehra ) पाकिस्तान के ख़ैबर-पख़्तूनख़्वा प्रांत का एक ज़िला है। इसके उत्तर में शांगला, बट्टग्राम, कोहिस्तान ज़िले, दक्षिण में ऐब्टाबाद​ और हरिपुर ज़िले, पश्चिम में बुनेर ज़िला और पूर्व में जम्मू और कश्मीर पड़ते हैं। यह एक रमणीय पहाड़ी इलाक़ा है और इस ज़िले की काग़ान वादी पर्यटन के लिए लोकप्रीय है। चीन और पाकिस्तान के दरम्यान चलने वाला काराकोरम राजमार्ग भी इस ज़िले से गुज़रता है।
विवरण
मानसेहरा से पश्चिम में अफ़ग़ानिस्तान आना-जाना आसान है इसलिए उस देश में गृहयुद्ध होने पर बहुत से अफ़ग़ान शरणार्थी यहाँ आ बसे। यह ज़िला एक नदी-झरनों, झीलों और पर्वतों से भरपूर क्षेत्र है और सैलानियों में बहुत लोकप्रीय है। इसकी सबसे बड़ी नदी कुनहार नदी है (ध्यान दें कि यह कुनर नदी से बिलकुल अलग है)। इस ज़िले की काग़ान वादी में तीन मशहूर झीलें हैं - लूलूसर झील, दुदिपतसर झील और सैफ़-उल-मुलुक झील। तीनों झीलें बर्फ़-छिड़के पहाड़ों और हरी घास से घिरी हुई हैं। सैफ़-उल-मुलुक के बारे में एक प्रेमकथा मशहूर है कि यह एक राजकुमार और उसकी परी प्रेमिका के मिलने का स्थान हुआ करती थी।
मानसेहरा ज़िले में तीन तहसीलें हैं - मानसेहरा तहसील, बालाकोट तहसील और ओगी तहसील। इसके अलावा यहाँ दो प्रांत-प्रशासित क़बाईली क्षेत्र भी हुआ करते थे - तोर ग़र (जिसे 'काला ढाका' भी कहते हैं) और ऊपरी तनावल। सन् २०११ में तोर ग़र को एक अलग ज़िले का दर्जा मिल गया और तनावल में भी एक अलग ज़िला बनाए जाने के लिए संघर्ष चल रहा है। तनावल इलाक़े में तनोली (, Tanoli ) नामक एक क़बीलाई लोग रहते हैं जिनका रहन-सहन पश्तूनों से मिलता है लेकिन जिनकी एक अलग जातीय पहचान भी है।
मालाकंड ज़िला
पाकिस्तान के उत्तर पश्चिम सीमांत प्रान्त का एक जिला।
कपूर एण्ड सन्स
कपूर एण्ड सन्स हिन्दी भाषा में बनी एक भारतीय बॉलीवुड फिल्म है। इसका निर्माण करन जौहर और निर्देशन शकुन बत्रा ने किया है।
वैज्ञानिक (पत्रिका)
वैज्ञानिक, हिन्दी में प्रकाशित एक त्रैमासिक विज्ञान-पत्रिका है। यह हिन्दी विज्ञान साहित्य परिषद द्वारा प्रकाशित की जाती है।
नेताजी
नेताजी इनमें से कोई एक हो सकता हैं:
हारपुर गाँव, तारापुर (मुंगेर)
हारपुर तारापुर, मुंगेर, बिहार स्थित एक गाँव है।
रघु (फॉण्ट)
रघु एक मुफ्त यूनिकोड हिन्दी फॉण्ट है। यह प्रो॰ रघुनाथकृष्ण जोशी द्वारा विकसित किया गया था। यद्यपि यह लिनक्स के लिए बनाया गया था तथापि इसका उपयोग विंडोज़ समेत अन्य़ प्रचानल तन्त्रों में भी किया जा सकता है। बीबीसी हिन्दी की साइट पर उपलब्ध फॉण्ट इंस्टालर में भी इसी का प्रयोग किया गया है। रघु डाउनलोड एवं वितरण के लिए मुफ्त उपलब्ध है।
निचला दीर ज़िला
पाकिस्तान के प्राऩंत ख़ैबर पख़्तूनख़्वा का एक जिला हे जो सरसबज़ पहाड़ो के दामन मे हे।
जियोंगोक प्रागितिहास संग्रहालय
जियोंगोक प्रागितिहास संग्रहालय ( कोरियाई: 전곡 선사 박물관) दक्षिण कोरिया के योनचियोन में स्थित एक संग्रहालय है। इस संग्रहालय की प्रदर्शनियाँ चुगारियोंग दरार घाटी के प्राकृतिक इतिहास पर आधारित है।
इतिहास
संग्रहालय की स्थापना पुरातात्विक कलाकृतियों जैसे कि एच्यूलियन कुल्हाड़ी के संरक्षण के लिए की गई थी, जो योनचियोन प्रांत में हंटन नदी में एक खुदाई में मिली थी। संग्रहालय के निर्माण की लागत 482 लाख थी, जो ग्योंगी कल्चरल फाउंडेशन द्वारा वित्तपोषित था। 2011 में इसे कोरियाई प्रायद्वीप पर सबसे बड़ा प्रागैतिहासिक संग्रहालय माना जाता था। संग्रहालय को एक्स-टू के फ्रांसीसी आर्किटेक्ट, अनौक लीजेंड्रे और निकोलस डेसमाज़िएरेस द्वारा डिजाइन किया गया था। 2012 में, संग्रहालय ने कोरियाई वास्तुकला पुरस्कारों में उत्कृष्टता का पुरस्कार जीता। 2016 से, संग्रहालय गूगल कला और संस्कृति मंच का हिस्सा रहा है। 2019 में, संग्रहालय ने अंतर्राष्ट्रीय डिजाइन उत्कृष्टता पुरस्कार में कांस्य पदक जीता। जियोंगोक संग्रहालय इस पुरस्कार को प्राप्त करने वाला पहला कोरियाई संग्रहालय है।
संग्रह
संग्रहालय में पूर्वी एशिया की सबसे पुरानी कुल्हाड़ियों में से एक के साथ पाषाण युग के कई अवशेष भी हैं। इसके अलावा संग्रहालय में प्योंगयांग में रहने वाले सहेलंथ्रोपस और होमो सेपियन्स के जीवाश्म हैं। संग्रहालय में मानव विकास के साथ-साथ पत्थर के औजारों पर भी प्रदर्शनियाँ हैं। संग्रहालय में मैमथ पर भी प्रदर्शनियाँ  हैं। संग्रहालय में कोरिया के प्रारंभिक मानव जीवन के बारे में गुफा चित्र और आदिम झोपड़ियां हैं। संग्रहालय में 5,000 साल पुरानी ममी, साथ ही हिमयुग के जानवरों के जीवाश्म, जैसे गुफा भालू, आदिम घोड़े, कृपाण-दांतेदार बाघ और विशाल मैमथ शामिल हैं। संग्रहालय में मनुष्यों के मॉडल के साथ-साथ खुदाई वाली जियोंगोक-री कलाकृतियां भी हैं। अप्रैल 2021 में, संग्रहालय ने पुरापाषाण काल के बारे में एक प्रदर्शनी प्रस्तुत की जिसमें प्रागैतिहासिक कपड़ों, दफन अवशेषों, कलाकृतियों और पत्थर के औजारों सहित 120 वस्तुओं का प्रदर्शन किया गया। अक्टूबर 2021 में, संग्रहालय को बौद्ध कलाकार मोंक तेहवांग द्वारा "ताहवांग योंगसेओंगयोंगडो" नामक एक ड्रैगन की एक पेंटिंग प्राप्त हुई।
माणो, भनोली तहसील
माणो, भनोली तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
सरकारी मेहमान (1979 फ़िल्म)
सरकारी मेहमान 1979 में बनी हिन्दी भाषा की फिल्म है।
आत्मनो मोक्षार्थं जगद्धिताय च
आत्मनो मोक्षार्थं जगद्धिताय च (हिन्दी अर्थ : स्वयं के मोक्ष के लिए तथा जगत के कल्याण के लिए), ऋग्वेद का एक श्लोक है। स्वामी विवेकानन्द प्रायः इस श्लोक को उद्धृत करते रहते थे और बाद में यह वाक्यांश रामकृष्ण मिशन का ध्येयवाक्य बनाया गया।
ऊपरी दीर ज़िला
पाकिस्तान के उत्तर पश्चिम सीमांत प्रान्त का एक जिला।
गंगागोविन्द सिंह
गंगागोविंद सिंह पाइकपाड़ा (बंगाल) के राजवंश के एक प्रख्यात व्यक्ति जो वारेन हेस्टिंग्स के दीवान थे। कोई अपनी सत्कीर्ति से ख्याति प्राप्त करता है, गंगागोविंद सिंह ने अपने काले कारनामों से ही भारतीय इतिहास में स्थान बना रखा है।
वे उत्तर राठीय कायस्थ समाज के मान्य लक्ष्मीधर के वंशज थे। उनके पिता का नाम गौरांग था। आरंभ में वे बंगाल के रायब सूबेदार मुहम्मद रजा खाँ के अधीन कानूनगो पद पर थे। किंतु जब रजा खाँ पदच्युत कर दिए गए तो इनकी नौकरी छूट गई और 1769 ई. में वे कलकत्ता चले आए। वहां कंपनी में नौकर हो गए। कुछ ही दिनों में इनकी कार्यदक्षता और चातुरी के कारण हेस्टिंग्स की दृष्टि उनपर पड़ी और उसने उन्हें दीवान नियुक्त कर दिया। राजस्व विभाग का सारा उत्तरदायित्व उन्हें मिला। इस पद पर रहकर वे स्वयं तो उत्कोच प्राप्त करते ही थे, वारेन हेस्टिंग्स को भी उनके माध्यम से उत्कोच मिलता था। मई 1775 ई. में उत्कोच (घूस) लेने के अपराध में पकड़े गए और नौकरी से निकाल दिए गए। किंतु जब मानसन की मृत्यु के पश्चात् हेस्टिंग्स को शासन का एकछत्र अधिकार प्राप्त हुआ तो वे पुन: 8 नवम्बर 1776 ई. को दीवान के पद पर बहाल कर दिए गए।
भूपतीन्द्र मल्ल
भूपतीन्द्र मल्ल नेपाल के मल्ल वंश के राजा थे जिन्होने 1696 से 1722 तक भक्तपुर पर शासन किया।
प्रशांत प्लेट
प्रशांत प्लेट एक भौगोलिक प्लेट है जिसके ऊपर प्रशांत महासागर का अधिकाँश हिस्सा स्थित हैं। इसका क्षेत्रफल १०.३ करोड़ वर्ग किलोमीटर है और यह पृथ्वी का सबसे बड़ा भौगोलिक प्लेट है। इस प्लेट की सीमा उत्तर में उत्तर अमेरिकी प्लेट से, पूर्व में नाज़का, हुआन दे फ़ूका और कोकोस प्लेट से, दक्षिण में अंटार्कटिक प्लेट से और पश्चिम में फ़िलिपीन सागर और हिन्द-ऑस्ट्रेलियाई प्लेट से मिलती है।
केनठौली गाँव, खैरागढ़ (आगरा)
}
केनठौली खैरागढ़, आगरा, उत्तर प्रदेश स्थित एक गाँव है।
लिंकेज
यांत्रिकी में उन दंडों (छड़ों) के समूह को अनुबंधन या कटी-संहतियाँ या लिंकेज (Linkages) कहते हैं जो एक दूसरे से हिंज द्वारा ज़ड़े रहते हैं और जिनसे कोई विशेष प्रकार की गति प्राप्त होती है। कटी-संहतियों के उदाहरण अनेक यंत्रों में देखे जा सकते हैं।
पैंटोग्राफ़ (Pantograph) नामक यंत्र में चार छड़ रहते हैं जो एक दूसरे से हिंज द्वारा जुड़े रहते हैं।
वाट का ऋजु-लेखक
आजकल जब यंत्र के किसी भाग को ऋजु रेखा में चलाना रहता है तब ऐसा प्रबंध किया जाता है कि वह भाग दो स्थिर ऋजु भागों के बीच फिसले। वाष्प इंजन के आविष्कारक जेम्स वाट के समय में इस प्रकार की युक्ति ठीक नहीं बन पाती थी, क्योंकि ऐसी युक्ति में बहुत सी शक्ति घर्षण द्वारा नष्ट हो जाती थी। इसलिए वाट ने १७८४ ई. में एक युक्ति की उपज्ञा की जिसे "वाट्स पैरालेल मोशन" (वाट की समांतर गति) कहते हैं।
वाट ने इसका उपयोग इंजन का पिस्टन चलाने में किया, परंतु सुविधा के लिए उसने तीन अतिरिक्त छड़ें जोड़ ली थीं।
पोसेलिए की कटी-संहति (Peaucellier–Lipkin linkage)
१९वीं शताब्दी के आरंभ में वाट के ऋजु-लेखक में सुधार करने की चेष्टा की गई। फ्रांस की सेना के एक लेफ़्टिनेंट पोसेलिए ने छह छड़ों की कटी-संहति बनाई जिससे एक बिंदु शुद्ध ऋजु रेखा में चलता था। इसमें सात छड़ें रहती हैं। लोगों ने सोचा कि कम छड़ों से काम चलाया जाए तो अच्छा होगा। गणितज्ञ चेबिचफ़ (Chebyshev) ने "सिद्ध" कर दिया कि पाँच अथवा इससे कम छड़ों की संहतियों से ऋजु-रेखात्मक गति प्राप्त नहीं हो सकती, परंतु उसका प्रमाण अशुद्ध निकला, क्योंकि १८७७ ई. में हार्ट ने पाँच छड़ों की कटी-संहित की उपज्ञा की जिससे सरल रेखा खींची जा सकती थी
अन्य कई कटी-संहतियाँ बनी हैं जिनसे शांकव, समविभव वक्र आदि खींचे जा सकते हैं।
सौना गाँव, तारापुर (मुंगेर)
सौना तारापुर, मुंगेर, बिहार स्थित एक गाँव है।
व्यूह
युद्ध के समय की जाने वाली सेना की स्थापना (विन्यास) व्यूह कहलाता है। अर्थात् लड़ाई के समय की अलग उपयुक्त स्थानों पर की गयी सेना के भिन्न भिन्न अंगों (संसाधनों) की नियुक्ति, ताकि विद्यमान संसाधनों से अधिकतम फल प्राप्त किया जा सके। महाभारत युद्ध में कौरवों ने अभिमन्यु को फंसाने के लिये 'चक्रव्यूह' नामक व्यूह की रचना की थी। पाण्डवों को पता था कि भीष्म 'मकरव्यूह' के द्वारा रक्षित हैं, इसलिए पाण्दवों ने इस व्यूह के विरुद्ध 'श्येनव्यूह' की रचना की जिसमें भीम 'मुख'स्थान पर थे, अर्जुन गर्दन के स्थान पर थे, और युधिष्ठिर उसके 'पुच्छ'स्था' (पिछले भाग) को संभाल रहे थे।
प्राचीन काल में युद्धक्षित्र में लड़ने के लिये पैदल, अश्वारोही, रथ और हाथी आदि कुछ खास ढ़ंग से और खास-खास मौकों पर रखे जाते थे, और सेना का यही स्थापन व्यूह कहलाता था। आकार आदि के विचार से ये व्यूह कई प्रकार के होते थे जैसे,— दण्डव्यूह, शकटव्यूह, वराहव्यूह, मकरव्यूह, सूचीव्यूह, पद्मव्यूह, अर्धचन्द्रव्यूह, चक्रव्यूह, वज्रव्यूह, गरूड़व्यूह या श्येनव्यूह, मण्डलव्यूह, धनुर्व्यूह, सर्वतोभद्रव्यूह आदि। राजा या सेना का प्रधान सेनापति प्रायः व्यूह के मध्य में रहता था और उसपर सहसा आक्रमण नहीं हो सकता था। जब इस प्रकार सेना के सब अंग स्थापित कर दिए जाते थे, तब शत्रु सहसा उन्हें छिन्न भिन्न नहीं कर सकते थे।
सैनिकों की स्थिति का क्रम टूटना व्यूहभंग या व्यूहभेद कहलाता था।
अल आमेरत क्रिकेट स्टेडियम
अल अमरतत क्रिकेट स्टेडियम मस्कट, ओमान में एक क्रिकेट ग्राउंड है। मैदान ओमान क्रिकेट बोर्ड के स्वामित्व में है।
यथापूर्व स्थिति
यथापूर्व स्थिति (status quo) एक वाक्यांश है जिसका प्रयोग सामाजिक एवं राजनैतिक परिप्रेक्ष्य में किया जाता है। सामाजिक परिप्रेक्ष्य में प्रयुक्त होने पर इसका अर्थ वर्तमान सामाजिक संरचना एवं मूल्यों को परिवर्तित करने / या बदलने से रोकने के अर्थ में किया जाता है।
प्रोकैरियोटिक कोशिका
ये प्रारंभिक 'कोशिकाएं हैं। ये एक कोशिकिय होते है। इनमे केन्द्रक कला नहीं पायी जाती है। प्रोकैरियोटिक कोशिका में कोई स्पष्ट केन्द्रक नहीं होता है। केन्द्रकीय पदार्थ कोशिका द्रव में बिखरे होते हैं। इन कोशिकओं के कलाविहीन केन्द्रक को आरंभी केन्द्रक कहते हैं। इन कोशिकओं में क्लोरोप्लास्ट, गॉल्जीबाड़ी, तारककाय, माइक्रोकान्ड्रिया तथा अन्तः द्रव्यीजालिका (E.R.) नहीं पायी जाती है। फिर भी 70S प्रकार के राइबोसोम्स पाये जाते हैं तथा इनमें डीएनए हिस्टोन प्रोटीन से सम्बद्ध नहीं होता है।
नीले- हरे शैवालों तथा जीवाणुओं में ये कोशिकाएं पायी जाती हैं। इनमें केन्द्रक के चारों और पायी जाने वाली झिल्ली अनुपस्थित होती हैं
The fundamental units of life prokaryotic cell eukaryotic cell more details on examsselection
इज़राइल का महावाणिज्य दूतावास, बंगलौर
बैंगलोर में इज़राइल का महावाणिज्य दूतावास भारतीय राज्यों कर्नाटक और आसपास के राज्यों तमिलनाडु, केरल और पुडुचेरी में इज़राइल सरकार के हितों का प्रतिनिधित्व करता है। इसे 20 मई 2013 को मर्फी रोड, हलासुरु, बैंगलोर में खोला गया था। वाणिज्य दूतावास नई दिल्ली में इज़राइल के दूतावास में राजदूत को रिपोर्ट करता है।
स्थापना
2012 के मध्य में इज़राइल सरकार उस वर्ष के अंत तक बैंगलोर में एक वाणिज्य दूतावास खोलने की योजना बना रही थी। उन्होंने कर्नाटक में बागवानी से संबंधित तीन उत्कृष्टता केंद्र (सीओई) शुरू करने की अपनी योजना की भी घोषणा की। उस समय उन्होंने कर्नाटक सरकार के बागवानी विभाग के साथ सफलतापूर्वक घनिष्ठ संबंध बनाए।
वाणिज्य दूतावास का औपचारिक उद्घाटन 20 मई 2013 को इज़राइल की स्थापना की 65 वीं वर्षगांठ के अवसर पर किया गया था। नई दिल्ली में उनके मुख्य दूतावास के अलावा, मुंबई के बाद भारत में यह दूसरा इजरायल का वाणिज्य दूतावास था। भारत दुनिया का पाँचवाँ देश भी बन गया जहाँ इज़राइल सरकार के पास दो से अधिक राजनयिक मिशन थे। उद्घाटन समारोह के दौरान, इजरायल के राजदूत एलोन उशपिज ने बताया: "भारत की प्रौद्योगिकी राजधानी में इज़राइल की उपस्थिति स्वाभाविक रूप से आती है क्योंकि इज़राइल भी प्रौद्योगिकी का केंद्र है। हम कृषि जैसे अन्य क्षेत्रों में भी राज्य के साथ सहयोग कर रहे हैं।"मेनाहेम कानाफी बंगलौर में इजरायली महावाणिज्य दूत बने। उन्होंने अपने भाषण में कहा: "बैंगलोर भारत का एक बिजलीघर है। यह देश की सिलिकॉन वैली है। इज़राइल भी दुनिया की सिलिकॉन वैली की तरह है। हम में से प्रत्येक एक दूसरे से लाभ उठा सकते हैं।"
सेवाएं और गतिविधियां
1 जुलाई 2014 से वाणिज्य दूतावास ने दक्षिण भारतीय राज्यों कर्नाटक, केरल, तमिलनाडु और पुडुचेरी के लोगों के लिए इज़राइल को वीजा जारी करना शुरू कर दिया। उन्होंने इस सेवा के लिए आईवीएस प्रोसेसिंग सर्विसेज लिमिटेड के साथ भागीदारी की। उस समय हर साल 40,000 से ज्यादा भारतीय इजराइल की यात्रा कर रहे थे। उस समय बैंगलोर में इज़राइल के महावाणिज्य दूत मेनाहेम कानाफी ने कहा: "केंद्र के खुलने से यात्रा के माध्यम से लोगों से लोगों का संपर्क तेज होगा। हम इजरायल और भारत के बीच संबंधों को मजबूत करने के लिए पूरी तरह से प्रतिबद्ध हैं।"उसी समय, वाणिज्य दूतावास ने कर्नाटक और इज़राइली कंपनियों के बीच वित्तीय सहायता प्रदान करके सहयोगी औद्योगिक अनुसंधान और विकास (आर एंड डी) उपक्रमों को पोषित करने के लिए कर्नाटक-इज़राइल कार्यक्रम पर हस्ताक्षर किए। Iउसी वर्ष जुलाई में, वाणिज्य दूतावास ने बैंगलोर के नागरिकों के लिए एक इज़राइली फिल्म समारोह का आयोजन किया। यह कार्यक्रम सुचित्रा फिल्म सोसाइटी और बैंगलोर कल्चरल पार्टनर्स के साथ संयुक्त रूप से आयोजित किया गया था। 3 से 31 जुलाई के बीच नौ इजरायली फिल्मों की स्क्रीनिंग की गई।
2014 में वाणिज्य दूतावास ने भारतीय छात्रों को इजरायल के शैक्षणिक संस्थानों में अध्ययन करने के लिए छात्रवृत्ति प्रदान करना भी शुरू किया। सितंबर 2014 में जॉन जो वट्टाथारा, बैंगलोर के पहले छात्र थे, जिन्हें तेल अवीव विश्वविद्यालय (टीएयू) में चार साल के इलेक्ट्रिकल और इलेक्ट्रॉनिक्स इंजीनियरिंग पाठ्यक्रम के लिए छात्रवृत्ति से सम्मानित किया गया था।
नवंबर 2015 में, ज़िव शाल्वी, मिशन के उप प्रमुख और कांसुलर, बैंगलोर में इज़राइल के महावाणिज्य दूतावास, कोच्चि, केरल का दौरा किया और के.सी. जोसेफ, राज्य के संस्कृति मंत्री को जगह और आसपास यहूदी स्मारकों को बहाल करने की योजनाओं और संभावनाओं पर चर्चा करने के लिए।
सैंगर
एक जर्मन उपनाम।
कथनी गाँव, तेतिहा-बम्बोर (मुंगेर)
कथनी तेतिहा-बम्बोर, मुंगेर, बिहार स्थित एक गाँव है।
गैबुवा डोलिया, बेतालघाट तहसील
गैबुवा डोलिया, बेतालघाट तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
प्रफुल्ल बिदवई
प्रफुल्ल बिदवई (१९४९ – २३ जून २०१५) भारतीय पत्रकार, मानवाधिकार कार्यकर्ता और समाज विज्ञानी थे। वो मुख्यतः पर्यावरण, वैश्विक न्याय और शांति विषयों पर लेखन का कार्य करते थे। उनका जन्म सन् १९४९ में हुआ था। उन्होंने भरतीय प्रौद्योगिकी संस्थान, बॉम्बे से विज्ञान और प्रौद्योगिकी, दर्शनशास्त्र और अर्थशास्त्र की पढ़ाई की। २३ जून २०१५ को दिल का दौरा पड़ने से उनका निधन हो गया।
भारतीय स्मृति परियोजना
भारतीय स्मृति परियोजना (Indian Memory Project) एक ऑनलाइन अभिलेखागार (archive) है जिसका उद्देश्य विश्व भर के व्यक्तियों और परिवारों से छबियाँ और कहानियाँ (narratives) प्राप्त करके उनसे भारतीय उपमहाद्वीप का इतिहास निर्मित करना है। इसकी स्थापना सन २०१० में अनुष यादव ने की थी जो 'द मेमोरी कम्पनी' में फोटोग्राफर और डिजाइनर हैं। इस परियोजना को वे मुम्बई से चलाते हैं।
राय जम्बुलोचन
जम्मू राज्य के राजा।
राधा और सीता (1979 फ़िल्म)
राधा और सीता 1979 में बनी हिन्दी भाषा की फिल्म है।
खतमे नबुव्वत
खतमे नबुव्वत या मुहर ए नबुव्वत (अंग्रेज़ी:Seal of the Prophets) मुसलमानों द्वारा इस्लामिक पैगंबर मुहम्मद को ईश्वर द्वारा भेजे गए पैगंबरों में से अंतिम के रूप में नामित करने के लिए कुरआन में प्रयुक्त एक शीर्षक है।
पारंपरिक व्याख्या
शीर्षक आम तौर पर मुसलमानों द्वारा माना जाता है जिसका अर्थ है कि मुहम्मद आदम से शुरू होने वाले नबियों की श्रृंखला में अंतिम है।सुन्नी और शिया दोनों मुसलमानों का मानना ​​है कि मुहम्मद के बाद एक नया पैगम्बर पैदा नहीं हो सकता। पंथ पर सबसे प्रमुख ऐतिहासिक सुन्नी ग्रंथों में से कुछ (अकीदा) स्पष्ट रूप से पैग़म्बर की अंतिमता के सिद्धांत का उल्लेख करते हैं। उदाहरण के लिए, अल-अकीदा अल-तहवियाह में यह दावा किया गया है कि "उनके बाद पैग़म्बर के लिए हर दावा एक भ्रम और भटकने वाली इच्छा है।" एक अन्य लोकप्रिय कृति में,अल-अकीदह अन-नासफ़ियाह, यह कहा गया है,"पैगंबरों में से पहला आदम है और आखिरी मुहम्मद है।"
मजलिस-ए-तहफुज-ए-खतमे नबुव्वत
मजलिस-ए-तहफुज-ए-खतमे नबुव्वत (उर्दू : مجلسِ تحفظِ ختمِ نبوت, शाब्दिक  रूप से पैगम्बरत्व के अंत की रक्षा के लिए सभा) एक पाकिस्तानी संगठन और पाकिस्तान में इस्लामी धार्मिक आंदोलन का कार्यक्रमात्मक नाम है खातम अन-नबियिन की उनकी अवधारणा के आधार पर मुहम्मद के पैग़म्बर की अंतिमता में विश्वास की रक्षा करना है1।
खतम-ए-नुबुव्वत सम्मेलन
मजलिस-ए-तहफुज-ए-खतमे नबुव्वत और मजलिस-ए-अहरार-ए-इस्लाम के तत्वावधान में हर साल जामिया मस्जिद अहरार रबवा में वार्षिक खतम-ए-नुबुव्वत सम्मेलन आयोजित किया जाता है।
बाहरी कड़ियाँ
Tareekh E Khatme Nabuwat Molana Habeeb Ur Rehman Ludhyanvi उर्दू पीडीएफ
Khatm-e-Nubuwwat-Books
लेज़ली डेनिस स्विंडेल
लेज़ली डेनिस स्विंडेल  को भारत सरकार द्वारा सन १९९१ में विज्ञान एवं अभियांत्रिकी के क्षेत्र में पद्म भूषण से सम्मानित किया था। ये न्यूज़ीलैंड से हैं।
मुहम्मद युसुफ खान
मुहम्मद युसुफ खान  को भारत सरकार द्वारा सन १९९१ में पद्म भूषण से सम्मानित किया था। ये महाराष्ट्र से हैं।
कैरीबियाई प्लेट
कैरीबियाई प्लेट एक भौगोलिक प्लेट है जिसके ऊपर कैरीबियन सागर और मध्य अमेरिका के कुछ भाग स्थित हैं। इस प्लेट का क्षेत्रफल ३२ लाख वर्ग किमी है। इसकी सीमाएँ उत्तर अमेरिकी प्लेट, दक्षिण अमेरिकी प्लेट, नाज़का प्लेट और कोकोस प्लेट को लगती हैं। इन सीमाओं पर कई ज्वालामुखी स्थित हैं और कभी-कभी भूकंप भी आते हैं।
मुहम्मद युसुफ खान
मुहम्मद यूसुफ खान(१७२५ - १५ अक्टूबर १७६४)उर्फ मारुथानायम पिल्लई का जन्म १७२५ में भारत के तमिलनाडु के रामाननाथपुरम इलाके पानैयूर में हुआ था। विनम्र शुरुआत से, वह आरकोट सैनिकों में एक योद्धा बन गया, बाद में ब्रिटिश ईस्ट इंडिया कंपनी के सैनिकों के लिए कमांडेंट। ब्रिटिश और आरकॉट नवाब ने तमिलनाडु के दक्षिण में पॉलीगर्स (पलायककर) को दबाने के लिए उसका इस्तेमाल किया। बाद में मदुरै नायकों का शासन समाप्त होने पर उन्हें मदुरई देश के प्रशासन के लिए सौंपा गया।
बाद में ब्रिटिश और आरकोट नवाब के साथ एक विवाद पैदा हुआ, और उनके तीन सहयोगियों को यूसुफ खान को पकड़ने के लिए रिश्वत दी गई; १५ मई १७६४ को मदुरा में लटका दिया गया था। इस समय के आसपास, एक अंग्रेज कप्तान ब्रूनन ने यूसुफ खान को शिक्षित किया, जिससे वह कई भाषाओं में अच्छी तरह से जानी जाने वाली एक सीखा व्यक्ति बन गई। तंजौर से वह नेल्लोर(वर्तमान में आंध्र प्रदेश)में चले गए, सेना में अपने करियर के अलावा, मोहम्मद कमल के तहत एक देशी चिकित्सक के रूप में अपना हाथ आज़माने के लिए। वह थंडलगर (कर संग्राहक), हवलदार और अंततः एक सुबेदार के रूप में रैंकों में चले गए और इसी तरह उन्हें अंग्रेजी रिकॉर्ड('नेल्लोर सुबेदार' या सिर्फ 'नेल्लोर')में संदर्भित किया गया। बाद में उन्होंने चंदा साहिब के तहत भर्ती कराया जो तब आरकॉट के नवाब थे। आर्कोट में रहने के दौरान वह 'पुर्तगाली' ईसाई (मिश्रित इंडो-यूरोपीय वंश के व्यक्ति के लिए एक ढीला शब्द) मासा (मार्शा/मार्सिया) नामक लड़की के साथ प्यार में गिर गई और उससे शादी कर ली।
कैरेबियाई हिंदुस्तानी
कैरेबियाई हिंदुस्तानी सूरीनाम, गयाना, त्रिनिदाद और टोबैगो में बोली जाने वाली भोजपुरी की एक बोली है। इन तीन देशों में भाषा के नाम के आगे विशेषण जोड़ दिया जाता है जिस से उदाहरण के लिए सूरीनाम में स्थानीय भाषा के संस्करण को सारनामी हिन्दूस्तानी कहा जाता है। अधिकांश लोग अभी भी भाषा को 'हिंदुस्तानी' कहते हैं।
क्रिकेट विश्व कप के रिकॉर्ड की सूची
क्रिकेट विश्व कप पुरुषों की क्रिकेट में एक दिवसीय अंतर्राष्ट्रीय (वनडे) प्रतियोगिता है। अंतर्राष्ट्रीय क्रिकेट परिषद (आईसीसी) द्वारा आयोजित, टूर्नामेंट हर चार साल में हुआ है क्योंकि यह पहली बार इंग्लैंड में क्रिकेट विश्व कप में आयोजित किया गया था। तब से टीमों की संख्या और मैचों की संख्या में वृद्धि हुई है, हालांकि आईसीसी ने 2007 के विश्व कप की आलोचना के बाद प्रारूप को कम करने में रुचि दिखाई।
भारतीय बल्लेबाज सचिन तेंदुलकर ने विश्व कप में अलग-अलग रिकॉर्ड बनाए। 1997 में विजडन क्रिकेटर्स ऑफ द ईयर, और "दुनिया में सबसे ज्यादा फॉलो किए जाने वाले क्रिकेटर" में से एक, तेंदुलकर ने पचास से अधिक स्कोर बनाए हैं और विश्व कप इतिहास में किसी भी अन्य क्रिकेटर की तुलना में अधिक रन बनाए हैं। ऑस्ट्रेलियाई ग्लेन मैकग्राथ व्यक्तिगत गेंदबाजी रिकॉर्ड पर हावी हैं, चार विश्व कप में अपने देश के लिए चित्रित किया। उनके पास किसी भी अन्य गेंदबाज के बीच सर्वश्रेष्ठ स्ट्राइक रेट और इकोनॉमी रेट है, जिसमें सर्वश्रेष्ठ व्यक्तिगत गेंदबाजी के आंकड़े हैं और उन्होंने टूर्नामेंट के इतिहास में अधिक विकेट लिए हैं।
ऑस्ट्रेलियाई रिकी पोंटिंग और श्रीलंकाई कुमार संगकारा ने व्यक्तिगत क्षेत्ररक्षण का नेतृत्व किया। पोंटिंग एक व्यक्तिगत विश्व कप टूर्नामेंट और प्रतियोगिता के इतिहास में पकड़े गए कैच के मामले में अग्रणी क्षेत्ररक्षक हैं, जबकि संगकारा के पास विश्व कप के इतिहास में एक विकेटकीपर द्वारा सबसे अधिक विकेट हैं। एडम गिलक्रिस्ट एक एकल मैच (सरफराज अहमद के साथ) और एक व्यक्तिगत टूर्नामेंट (टॉम लैथम के साथ) में विकेटकीपर द्वारा सबसे अधिक बार आउट होने का संयुक्त रिकॉर्ड रखते हैं। ऑस्ट्रेलिया में कई टीम रिकॉर्ड हैं, जिनमें सबसे अधिक जीत, सबसे अधिक जीत प्रतिशत, सबसे लगातार जीत; वे 2003 और 2007 के क्रिकेट विश्व कप अभियानों में अपराजित थे।
रिकॉर्ड भी असफल प्रदर्शन के रखे जाते हैं। इनमें टूर्नामेंट के इतिहास में कनाडा का सबसे कम स्कोर, जिम्बाब्वे का रिकॉर्ड संख्या में हार और कनाडा के निकोलस डी ग्रोट के लगातार तीन बतख शामिल हैं।
व्यावसायिक संरक्षा एवं स्वास्थ्य
व्यावसायिक संरक्षा एवं स्वास्थ्य (Occupational safety and health (OSH)) के अन्तर्गत किसी व्यवसाय या रोजगार में लगे हुए लोगों की संरक्षा, स्वास्थ्य एवं कल्याण पर विचार किया जाता है।
औद्योगिक स्वास्थ्य
औद्योगिक कर्मचारियों की चिकित्सकीय देखरेख व स्वास्थ्य सुविधायें, प्रत्येक देश में श्रम कल्याण का एक समग्र भाग है। यह केवल बीमारियों से सुरक्षा ही नही करता बल्कि कार्मिकों को शारीरिक रूप से दक्षता प्रदान कर आर्थिक विकास के लिए उत्तरदायी होता है।
‘स्वास्थ्य‘ शब्द एक सकारात्मक अवधारणा है जो रोग की अनुपस्थिति को इंगित करता है। विश्व स्वास्थ्य संगठन के अनुसार ‘‘स्वास्थ्य वह सम्पूर्ण अवस्था है जिसमें शारीरिक, मानसिक और सामाजिक रूप से व्यक्ति स्वस्थ्य रहता है, यह केवल रोगों की अनुपस्थिति मात्र नही है। स्वास्थ्य और चिकित्सकीय देखरेख एक वृहद शब्द है किसी व्यक्ति के आर्थिक, सामाजिक और भावनात्मक जीवन से जुड़े रहते हैं।
औद्योगिक या संगठनात्मक स्वास्थ्य, बीमारियों को रोकने का साधन है। विश्व स्वास्थ्य संगठन (WHO) तथा अन्तरराष्ट्रीय श्रम संघ (ILO) की संयुक्त समिति जो 1950 में हुई थी, ने संगठनात्मक स्वास्थ्य का अग्रलिखित बिन्दुओं के माध्यम से प्रस्तुत किया-
औद्योगिक स्वास्थ्य विज्ञान मानव स्वास्थ्य विज्ञान का एक महत्वपूर्ण अंग है, क्योंकि इसके द्वारा जनता के एक बहुत बड़े श्रमजीवी भाग के स्वास्थ्य, कल्याण और मानव अधिकारों की रक्षा होती है। मशीनों के आविष्कार से उत्पन्न औद्योगिक क्रांति के पश्चात् बहुत से उद्योग धंधे पनपने लगे, परंतु उनके फलस्वरूप समाज में जो अव्यवस्था आई उसकी ओर तत्काल ध्यान न देने के कारण उद्योगपतियों तथा श्रमिकों के दो परस्पर विरोधी वर्ग बन गए, जिनमें प्राय: संघर्ष होता रहता है। श्रमिक वर्ग की निर्धनताजन्य विवशता से अनुचित लाभ उठाकर धनलोलुप उद्योगपतियों ने अपने आपको अत्यधिक संपन्न बना लिया और श्रमिकों का शारीरिक, आर्थिक, सामाजिक और नैतिक पतन होता गया जिसके कारण वे भारवाही पशुवत् जीवन व्यतीत करने लगे।
दुर्गंध, धूलि, धूम्र और प्रधूम (फ़्यूम्स) युक्त दूषित संवातन (वेंटिलेशन), अपर्याप्त प्रकाश, अत्यधिक शीत, ताप या आर्द्रता, जनसंकुल (ओवरक्राउडेड) कोलाहलपूर्ण कार्यस्थल, अपर्याप्त भोजन, विश्रमा का अभाव, श्रांति (फ़टीग), क्लांति (स्ट्रेन) और दिन रात का घोर कष्टदायक परिश्रम, अल्पतम वेतन या मजदूरी, गंदी बस्तियों में असुविधापूर्ण आवास, शिक्षा, चिकित्सा, सामजिक न्याय और सुरक्षा का अभाव, आकस्मिक दुर्घटनाओं का बाहुल्य आदि के कारण श्रमिकों का जीवन साधारणत: दूभर रहता है। प्रति वर्ष अगणित ग्रामीण अपना परंपरागत कृषि कार्य और कुटीर उद्योग छोड़ बड़े उद्योगों में कार्य करने के लिए नगरों की गंदी बस्तियों में आ बसते हैं और कारखानों में अविराम परिश्रम कर अपना स्वास्थ्य गँवा देते हैं।
उद्योगों में काम कर रहे श्रमिकों की संख्या बहुत बड़ी है। इतने व्यक्तियों के स्वास्थ्य तथा कल्याण के प्रति उदासीन रहना नैतिक अपराध है। भारत में अनेक निरोधसाध्य (प्रिवेंटिबिल) रोगों का नियंत्रण नहीं हो पाया, इस कारण श्रमिकों को रोगग्रस्त होने पर अपने धंधे से छुट्टी लेनी पड़ती है। निरोधसाध्य रोगों के कारण उद्योग धंधों में श्रमिकों अनुपस्थिति कल कारखानों की दुर्घटनाओं के कारण होनेवाली अनुपस्थिति से कई गुनी अधिक है। मलेरिया, काला आज़ार आदि समष्टिगत रोगों (मास डिसीजेज़) के रोगियों की संख्या में पहले की अपेक्षा अब बहुत कमी हो गई है। आंत्रिक ज्वर (एंटेरिक फ़ीवर), प्लूरिसी, अतिसार, ज्वर, आमाशय व्रण (पेप्टिक अल्सर) श्रमिकों की अल्पकालीन अनुपस्थिति के मुख्य कारण हैं। दीर्घकालीन अनुपस्थिति क्षयरोग, श्वासरोग तथा कुष्ठ रोग के कारण होती है। व्यावसायिक रोगों में त्वचा तथा श्वास के रोगों का बाहुल्य है। क्षय रोग मुख्यत: नगरों में अत्यधिक फैला हुआ है। पूर्ण तथा अल्प बेकारी (अनएंप्लायमेंट ऐंड अंडर-एंप्लायमेंट) इतनी अधिक है कि एक श्रमिक की रोगजन्य अनुपस्थिति की दशा में पचास अन्य श्रमिक प्राप्त हो सकते हैं। छोटे-छोटे उद्योगों में धनाभाव के कारण श्रमिकों के स्वास्थ्य तथा कल्याण के लिए कुछ भी नहीं किया जा सकता। सामाजिक सुरक्षा का लाभ केवल कुछ लाख श्रमिकों को ही प्राप्त है। श्रमिकों के हितार्थ कर्मचारी सरकारी बीमा अधिनियम के अंतर्गत जो धन देना पड़ता है उसे देकर उद्योगपतियों की यही धारणा है कि श्रमिकों के हितार्थ अब उनका कोई कर्तव्य शेष नहीं रहा। जो कुछ करना है वह इस अधिनियम के अनुसार स्थापित निगम को ही करना है। इस प्रकार की स्थिति भयावह है।
इन कष्टदायक और संकटापन्न परिस्थितियों में काम करनेवाले श्रमिकों की रक्षा के हेतु फैक्टरी अधिनियम के अंतर्गत फैक्टरियों के मुख्य निरीक्षक के अधीन सरकारी निरीक्षक, प्रमाणपत्रदाता सर्जन आदि नियुक्त किए गए हैं जो श्रमिकों को नाना प्रकार की सुविधाएँ प्राप्त कराते हैं और उनकी सुरक्षा एवं कल्याण संबंधी नियमों का पालन कराते हैं। पूरे १४ वर्ष से कम आयुवाले बालकों को किसी भी कार्य पर नहीं नियुक्त किया जा सकता। १८ वर्ष पूरा कर चुकनेवाले वयस्क श्रमिक कहलाते हैं, इससे कम अवस्था के किशोर श्रमिक कहलाते हैं। किशोर श्रमिकों को शारीरिक स्वस्थता का प्रमाणपत्र प्राप्त करना होता है और एक बिल्ला धारण करना पड़ता है। कोई भी वयस्क श्रमिक सप्ताह में ४८ घंटे से अधिक और एक दिन में साधारणतया ९ घंटे से अधिक समय के लिए काम पार नही लगाया जा सकता। सप्ताह में एक दिन की पूरी छुट्टी और प्रतिदिन अधिक से अधिक पाँच घंटे तक काम कर चुकने पर कम से कम आधे घंटे का विश्राम दिया जाता है। धूति, धूम्र, प्रधूम तथा अत्यधिक शीतोष्णता और आर्द्रता आदि का समुचित प्रबंध कर परिवेश स्वास्थ्यानुकुल और सुविधापूर्ण बनाया जाता है। प्रकाश, संवातन (वेंटिलेशन) और जनसंकुलता संबंधी नियमों का पालन करना पड़ता है। हानि-लाभ-रहित लागत मूल्य पर जलपान, चाय, दूध, शर्बत, मिठाई, नमकीन, चबैना आदि खाद्य और पेय पदार्थों का प्रबंध किया जाता है। बड़ी फैक्ट्रियों में महिला श्रमिकों के दूध पीते बालकों के लिए उपचारिकाओं (नर्सों) की देख-रेख में उपचार गृह चलाए जाते हैं और ऐसे बालकों को दूध पिलाने के लिए श्रमिक माताओं को समय-समय पर छुट्टी दी जाती है। समुचित वेतन, सवेतन छुट्टियाँ तथा अन्य सुविधाएँ भी श्रमिकों को दी गई हैं।
आकस्मिक दुर्घटनाओं और उद्योगजन्य व्यावसायिक रोगों की रोकथाम तथा चिकित्सा की व्यवस्था की जाती है। स्वास्थ्य संरक्षण के हेतु प्राथमिक चिकित्सा (फ़र्स्ट एड) और शारीरिक स्वच्छता के हेतु स्नानागार (बाथरूम) और शौचालय स्थापित किए जाते हैं। स्त्रियों तथा किशोर श्रमिकों के लिए विशेष प्रकार के 'आपज्जनक कार्य' वर्जित हैं। विभिन्न प्रकार के उद्योगों के लिए और मुख्य व्यावसायिक रोगों के लिए विशेष प्रतिबंध लगाए गए हैं। रासायनिक पदार्थों का निरापद रीति से उपयोग करना अनिवार्य है।
दुर्बल और असंतुष्ट श्रमिकों द्वारा किया गया उत्पादन कार्य निम्नकोटि का और मात्रा में कम होता है। उनकी कार्यक्षमता कम होने से उत्पादन कार्य पूर्ण रूप से लाभदायक नहीं होता। श्रमिकों की दशा सुधारने से उद्योगपतियों को भी लाभ होता है। भारत में उद्योग धंधों का श्रीगणेश संतोषजनक ढंग से नहीं हुआ। पश्चिमी देशों ने १९वीं और २०वीं शताब्दी में जो भूलें कीं उनसे बचने का प्रयास नहीं किया गया। इस कारण कानपुर, अहमदाबाद, बंबई, कलकत्ता आदि में श्रमिकों की दशा अत्यंत शोचनीय हो गई थी। परंतु अब सरकार इस ओर जागरूक है और उद्योगपतियों तथा श्रमिकों के परस्पर संबंध सुधारते हुए, बहुमुखी कल्याणकारी योजनाओं द्वारा श्रमिक, उद्योगपति तथा उपभोक्ताओं के हितों में सामंजस्य स्थापित कर, नए-नए उद्योग चालू करने में सभी प्रकार की सहायता देती है।
मुख्य कार्य तो श्रमिकों तथा उनके परिवार को गंदी बस्तियों से निकालकर स्वच्छ परिवेश (एन्वाइरन्मेंट) में स्वास्थ्यप्रद आवासों में बसाने का है। इसके साथ ही उनकी आर्थिक दशा सुधार कर और उनकी व्यवसाय संबंधी कठिनाइयों को दूर कर उसको अधिक कार्यकुशल बनाना है। मालिक-श्रमिक-संघर्ष को शांतिपूर्ण और न्यायोचित ढंग से दूर कर परस्पर सद्भावपूर्ण सहयोग उत्पन्न करना है जिससे नए-नए उद्योग धंधे चालू कर उत्पादन बढ़ाया जा सके और व्यापक बेकारी दूर की जा सके। सामाजिक न्याय तथा सुरक्षा संबंधी मान्यताओं के आधार पर श्रमनीति निर्धारित करनी चाहिए। कृषि-उद्योग, कुटीर-उद्योग और बड़े उद्योगों में समन्वय स्थापित कर, खाद्य और अन्य आवश्यक पदार्थों का उत्पादन बढ़ाकर देश को आत्मनिर्भर बनाने की ओर सबको कटिबद्ध होना चाहिए। श्रमिकों के कल्याण द्वारा ही नवभारत का निर्माण संभव है।
औद्योगिक स्वास्थ्यसुधार, श्रमकल्याण का महत्वपूर्ण अंग है। श्रमकल्याण से ही स्वास्थ्य में सुधार होता है, उत्पादन बढ़ता है और श्रमिकों का जीवनस्तर उन्नत होता है। फैक्टरी अधिनियम (१९४८), न्यूनतम वेतन अधिनियम (१९४८), बागान श्रम अधिनियम (१९५१), उत्तर प्रदेश वाणिज्य प्रतिष्ठान अधिनियम (१९४१), औद्योगिक विवाद अधिनियम (१९४७), श्रमजीवी पत्रकार अधिनियम (१९५५), कर्मचारी चीनी एवं चालक मद्यसार अधिनियम (१९५१), औद्योगिक आवास अधिनियम (१९५५), आदि अधिनियमों को गत कुछ ही वर्षों में जारी कर उद्योगों में काम करनेवाले श्रमिकों के कल्याण की ओर बड़ी तत्परता से कार्य हो रहा है।
छिदभौना घरघोडा मण्डल
छिदभौना घरघोडा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
गंडव्यूह
गंडव्यूह बौद्ध महायान संप्रदाय का एक महत्वपूर्ण ग्रंथ है। इसमें बोधिसत्व का गुणगान और उनकी उपासना की चर्चा है।
इस ग्रंथ के संबंध में अनुश्रुति है कि एक दिन भगवान बुद्ध श्रावस्ती स्थित जेतवन में विहार कर रहे थे। उनके साथ सामंतभद्र, मंजुश्री आदि पाँच हजार बोधिसत्व थे। उन्होंने बुद्ध से ज्ञान प्रदान करने की प्रार्थना की। तब बुद्ध ने बोधिसत्व की उपासना के संबंध में बताया। इस ग्रंथ में बोधिसत्व के लक्षण कहे गए हैं। बोधिसत्व प्राप्ति के निमित्त जो कुछ करणीय हैं वह बताया गया है। समस्त जीवों से प्रेम और करूणा करना, उनके दु:ख की निवृति के निमित्त प्रयत्नकरना और जीवों को स्वर्ग मार्ग बताने के निमित्त उपदेश करना बोधिसत्व का कर्तव्य है। इस ग्रंथ के अंत में भद्रचारीप्रणिघातगाथा नामक एक स्त्रोत्र है। उसमें महायान पंथ के तत्वज्ञान के निमित्त बुद्ध की स्तुति है।
रायचूर जिला
रायचूर ज़िला भारत के कर्नाटक राज्य का एक ज़िला है। ज़िले का मुख्यालय रायचूर है।
विवरण
रायचूर में सन् 1294 में निर्मित रायचूर किला एक महत्वपूर्ण ऐतिहासिक स्थापत्य है। सन् 1520 में इस ज़िले में विजयनगर साम्राज्य और बीजापुर की आदिल शाही के बीच रायचूर का युद्ध लड़ा गया जिसमें विजयनगर साम्राज्य की पूर्ण जीत हुई थी। आज के काल में ज़िले में रायचूर बिजली घर स्थित है।
बिलाईगढ
बिलाईगढ़ क्षेत्र बहुत सारी सामाजिक व सांस्कृतिक रूप से सम्पन्न क्षेत्र यहां सभी प्रकार की जाती समुदाय की विशेषताओ को समेटे हुए है।
राजनाथ सिंह
राजनाथ सिंह (जन्म १० जुलाई, १९५१ वाराणसी, उत्तर प्रदेश, भारत) भारत के एक प्रमुख राजनीतिज्ञ और वर्तमान में भारत के रक्षा मंत्री हैं। वर्तमान में राजनाथ सिंह लखनऊ से सांसद हैं। वे भारत के गृह मंत्री रह चुके हैं तथा वर्तमान सत्ता दल भारतीय जनता पार्टी के पूर्व अध्यक्ष हैं। वह पहले भाजपा के युवा स्कंध के और भाजपा की उत्तर प्रदेश (जो उनका गृह राज्य भी है), ईकाई के अध्यक्ष थे। प्रारंभ में वे भौतिकी के व्याख्याता थे, कर्म भूमि मिर्जापुर रही पर, शीघ्र जनता पार्टी से जुड़ने के लिए उन्होंने राष्ट्रीय स्वयंसेवक संघ से अपने दीर्घ संबंधों का उपयोग किया, जिसके कारण वे उत्तर प्रदेश में कई पदों पर विराजमान हुए। राजनाथ सिंह 17वीं लोकसभा में भाजपा के उपनेता हैं | राजनाथ सिंह भारत के वर्तमान रक्षा मंत्री हैं।
आरंभिक जीवन
राजनाथ सिंह का जन्म भारत के उत्तर प्रदेश राज्य के वाराणसी जिले के एक छोटे से ग्राम भाभोरा में हुआ था। उनका जन्म एक राजपूत परिवार में हुआ था | उनके पिता का नाम राम बदन सिंह और माता का नाम गुजराती देवी था। वे क्षेत्र के एक साधारण कृषक परिवार में जन्में थे और आगे चलकर उन्होंने गोरखपुर विश्वविद्यालय से प्रथम क्ष्रेणी में भौतिक शास्त्र में आचार्य की उपाधी प्राप्त की। वे १३ वर्ष की आयु से (सन् १९६४ से) संघ परिवार से जुड़े हुए हैं और मिर्ज़ापुर में भौतिकी व्याख्यता की नौकरी लगने के बाद भी संघ से जुड़े रहे। १९७४ में, माथे पर एक चमकदार लाल तिलक के साथ, उन्हें भारतीय जनसंघ का सचिव नियुक्त किया गया।
आरम्भिक राजनीतिक जीवन
वे 13 वर्ष की आयु में 1964 से राष्ट्रीय स्वयंसेवक संघ से जुड़े थे, और संगठन से जुड़े रहे। वह वर्ष 1972 में मिर्जापुर के शाखा कार्यवाह (महासचिव) भी बने। वर्ष 1974 में 2 साल बाद, वे राजनीति में शामिल हो गए। 1969 और 1971 के बीच वह गोरखपुर में अखिल भारतीय विद्यार्थी परिषद (आरएसएस के छात्र संगठन) के संगठनात्मक सचिव थे। वह 1972 में आरएसएस की मिर्जापुर शाखा के महासचिव बने।
1974 में, उन्हें भारतीय जनता पार्टी के पूर्ववर्ती भारतीय जनसंघ की मिर्जापुर इकाई के लिए सचिव नियुक्त किया गया।
1975 में, 24 वर्ष की आयु में, सिंह को जनसंघ का जिला अध्यक्ष नियुक्त किया गया था। 1977 में, वह मिर्जापुर से विधान सभा के सदस्य चुने गए। उस समय वह जयप्रकाश नारायण के जेपी आंदोलन से प्रभावित थे और जनता पार्टी में शामिल हो गए थे और मिर्जापुर से विधान सभा के सदस्य के रूप में चुने गए थे। उन्हें वर्ष 1975 में जेपी मूवमेंट के साथ जुड़ने के लिए राष्ट्रीय आपातकाल की स्थिति में भी गिरफ्तार किया गया था और उन्हें 2 साल की अवधि के लिए हिरासत में लिया गया था और जब उन्हें रिहा किया गया था, तब उन्हें विधान सभा के सदस्य के रूप में फिर से चुना गया था। उस समय उन्होंने राज्य (राजनीति) में लोकप्रियता हासिल की और 1980 में भाजपा में शामिल हो गए और पार्टी के शुरुआती सदस्यों में से एक थे। वह 1984 में भाजपा युवा विंग के राज्य अध्यक्ष, 1986 में राष्ट्रीय महासचिव और 2005 में राष्ट्रीय अध्यक्ष बने। उन्हें उत्तर प्रदेश विधान परिषद में भी चुना गया था।
शिक्षा मंत्री (१९९१-१९९२)
1991 में, जब भारतीय जनता पार्टी ने उत्तर प्रदेश में पहली बार अपनी सरकार बनाई, तो उन्हें शिक्षा मंत्री के रूप में नियुक्त किया गया। वह दो साल के कार्यकाल के लिए मंत्री बने रहे। शिक्षा मंत्री के रूप में उनके कार्यकाल के प्रमुख आकर्षण में एंटी-कॉपिंग एक्ट, 1992 शामिल था, जिसने एक गैर-जमानती अपराध की नकल की, विज्ञान ग्रंथों का आधुनिकीकरण किया और वैदिक गणित को पाठ्यक्रम में शामिल किया।
केंद्रीय भूतल परिवहन मंत्री (१९९९-२०००)
अप्रैल 1994 में, उन्हें राज्य सभा (संसद के ऊपरी सदन) में चुना गया और वे उद्योग पर सलाहकार समिति (1994-96), कृषि मंत्रालय के लिए सलाहकार समिति, व्यवसाय सलाहकार समिति, के साथ शामिल हुए। हाउस कमेटी, और मानव संसाधन विकास समिति। 25 मार्च 1997 को, वह उत्तर प्रदेश में भाजपा की इकाई के अध्यक्ष बने और 1999 में वे भूतल परिवहन के लिए केंद्रीय कैबिनेट मंत्री बने।
उत्तर प्रदेश के मुख्यमंत्री (२०००-२००२)
2000 में, वे उत्तर प्रदेश के मुख्यमंत्री बने और 2001 और 2002 में हैदरगढ़ से दो बार विधायक चुने गए। उन्हें राम प्रकाश गुप्ता ने मुख्यमंत्री के रूप में चुना था और राष्ट्रपति शासन में सफल रहे, बाद में मायावती उत्तर प्रदेश के मुख्यमंत्री बने। उस समय उन्हें मुख्यमंत्री के रूप में नियुक्त किया गया था क्योंकि बहुत पहले से ही उन्होंने जेपी आंदोलन में 1970 के समय के लंबे समय से अपने जमीनी स्तर के प्रभाव के कारण लोगों के बीच एक छवि बनाई थी और कल्याण सिंह मंत्रालय में शिक्षा मंत्री भी थे और राज्य की राजनीति में भी सक्रिय था। उस समय उत्तर प्रदेश में भाजपा के कई नेता भी थे, लेकिन जमीनी स्तर पर बहुत कम लोगों का समर्थन था। वह उस समय अटल बिहारी वाजपेयी के बहुत करीब थे और राज्य के लोगों के बीच उनकी बहुत साफ छवि थी। उन्होंने राजपूतों (ठाकुर) के एक नेता के रूप में भी चित्रित किया, जो राज्य में एक शक्तिशाली समुदाय हैं और भैरों सिंह शेखावत जैसे पार्टी के एक उत्साही वोटबैंक भी थे। इसके विपरीत, लालकृष्ण आडवाणी और कल्याण सिंह, वे फायरब्रांड हिंदुत्व विचारधारा के नेता नहीं थे और बहुत ही मृदुभाषी व्यक्ति थे।
भाजपा अध्यक्ष
राजनाथ सिंह दो बार पार्टी के अध्यक्ष भी रह चुके हैं। इससे पहले यह उप‍लब्धि केवल अटल बिहारी वाजपेयी और लाल कृष्‍ण आडवाणी के पास ही थी। वह 31 दिसंबर 2005 को भाजपा के राष्ट्रीय अध्यक्ष बने, 19 दिसंबर 2009 तक वह एक पद पर रहे। मई 2009 में, वह उत्तर प्रदेश के गाजियाबाद से सांसद चुने गए। राजनाथ सिंह पहली बार 31 दिसंबर, 2005 को भाजपा के राष्ट्रीय अध्यक्ष बने। दूसरी बार जनवरी 23, 2013 से जुलाई 09, 2014 तक पार्टी के राष्ट्रीय अध्यक्ष रहे। पार्टी की शानदार जीत के बाद सिंह ने गृह मंत्री का पद संभालने के लिए पार्टी अध्यक्ष पद से इस्तीफा दे दिया। उन्होंने 2014 का लोकसभा चुनाव लखनऊ सीट से लड़ा था और बाद में उन्हें संसद सदस्य के रूप में चुना गया था।
केन्द्रीय गृहमंत्री
नरेंद्र मोदी के नेतृत्व में नवगठित सरकार में 26 मई, 2014 को  श्री राजनाथ सिंह ने भारत के केंद्रीय मंत्री के रूप में शपथ ली। दूसरी बार मोदी सरकार में रक्षा मंत्री बने । वे 2019 तक केंद्रीय गृहमंत्री रहे ।
उन्होंने 14 फरवरी 2016 को जवाहरलाल नेहरू विश्वविद्यालय (JNU) में पुलिस की कार्रवाई के विरोध के बीच विवाद पैदा कर दिया, जिसमें दावा किया गया कि "JNU की घटना" लश्कर-ए-तैयबा के प्रमुख हाफिज सईद द्वारा समर्थित थी।
फिल्म स्टार अक्षय कुमार और अन्य मंत्रियों किरेन रिजिजू, हंसराज अहीर के साथ उनके द्वारा 'भारत के वीर' के लिए 20 जनवरी 2018 को एक आधिकारिक गान शुरू किया गया था। 21 मई 2018 को, उन्होंने बस्तरिया बटालियन का गठन किया। केंद्रीय गृह मंत्री के रूप में, राजनाथ सिंह 21 मई 2018 को छत्तीसगढ़ के अंबिकापुर में सीआरपीएफ की 241 बस्तरिया बटालियन की पासिंग आउट परेड में शामिल हुए।
बाहरी कड़ियाँ
राजनाथ सिंह का आधिकारिक जालस्थल
मिला जोवोविच
मिला जोवोविच (जन्म 17 दिसम्बर 1975) यूक्रेनी मूल की एक अमेरिकन मॉडल, अभिनेत्री, संगीतकार और फ़ैशन डिज़ाइनर हैं। वे साइन्स फ़िक्शन (विज्ञान कथा) और ऐक्शन फिल्मों के लिए जानी जाती हैं।
मिला जोवोविच (यूक्रेनी: Milica Jovović, मिला योवोविच) का जन्म कीव, यूक्रेन, सोवियत संघ में हुआ था। उनके पिता सर्बियन मूल के एक बच्चों के चिकित्सक थे और इन्की माँ एक रूसी मन्च अभिनेत्री थीं। 1981 में, जब मिला पांच साल की थीं, उनका परिवार राजनीतिक कारणों से सोवियत संघ छोड़ कर लंदन चला गया। बाद में अमेरिका के लॉस एंजिल्स में सात महीने बिताने के बाद वे सैक्रिमैन्टौ, कैलिफोर्निया में जा बसे। इसके कुछ समय बाद ही उनके माता पिता का तलाक हो गया। मिला की माँ ने अभिनय के सहारे परिवार का पालन करने का प्रयास किया, लेकिन उन्हें इसमे ज़्याद सफलता नहीं मिली। अंत में उन्होंने पैसे कमाने के लिए घरों की सफाई करने का काम शुरू कर दिया। मिला के मात-पिता दोनों ने निर्देशक ब्रायन डे पाल्मा के घर की सफ़ाई का काम किया। 1994 में मिला के पिता को एक अवैध चिकित्सा बीमा से संबंधित आपरेशन में भाग लेने के लिए 20 साल जेल की सज़ा सुनाई गई। 1999 में एक अमेरिकी जेल में पांच साल बिताने के बाद उन्हें रिहा कर दिया गया।
संयुक्त राज्य अमेरिका में पहुंचने के कुछ समय बाद ही मिला ने पब्लिक स्कूलों में पढ़ाई शुरू कर दी। तीन महीनों में ही उन्होंने धाराप्रवाह अंग्रेज़ी बोलनी सीख ली। शीत युद्ध के दौरान सोवियत संघ से आने के लिए उन्हें स्कूल में सहपाठियों से कई ताने सहने पड़े. उन्हें एक "कॉमी" (साम्यवादी) और "रूसी जासूस" बुलाया गया और सामन्य छात्र भीड़ में वे शामिल न हो सकीं।
रिचर्ड ऐवेडॉन ने उन्हें रेवलॉन के "मोस्ट अन्फ़ॉर्गेटेबल विमेन इन द वर्ल्ड" (Most Unforgettable Women in the World, "दुनिया में सबसे अविस्मरणीय महिलाओं") विज्ञापनों में फ़ीचर किया। इसके बाद मिला ने अपने मॉडलिंग करियर को जारी रखते हुए ल'ऑरियल (L'Oréal) सौंदर्य प्रसाधन, बनाना रिपब्लिक, क्रिस्टिआन डीओर (Christian Dior), डोना करन और वर्सेस के लिए विग्यापन किए।
1993 की फ़िल्म डेज़्ड ऐन्ड कन्फ़्यूज़ड में उन्होंने बेन अफ़्लेक के साथ काम किया। साइन्स फ़िक्शन फ़िल्म द फ़िफ़्थ ऍलिमॅन्ट (1997) में वे ब्रूस विलिस के साथ नज़र आईं. द मैसेन्जरः द स्टोरी अव जोआन अव आर्क (1999) में मिला ने शीर्षक भूमिका निभाई. वीडियो खेल रूपांतर फ़िल्म सीरीज़ रेज़िडेन्ट ईविल से मिला को काफ़ी प्रसिद्धी मिलीः रेसिडंट इविल: ऐपोकेलिप्स (2004), रेसिडंट इविल: ऐक्स्टिन्क्शन (2004) और रेसिडंट इविल: आफ्टरलाइफ (2010).
17 जुलाई 2006 जावा भूकंप
17 जुलाई 2006 जावा भुकंप 7.7 तिव्रता वाला भुकंप था, यह जावा, इंडोनेशिया के तटीय इलाको में आया था। इस्का सही समय 17 जुलाई 2006 08:24 UTC है। इस भुकंप के द्वारा 3 मीटर ऊची सुनामी लहरे पैदा हुई, जिनसे जावा के दक्षिणीय तटों में कम से कम 80 लोग मारे गए और वहाँ स्थित घरो और संपत्तियो का भारी नुकसान हुआ।
बिहार संयुक्त प्रवेश प्रतियोगी परीक्षा बोर्ड
बिहार संयुक्त प्रवेश प्रतियोगी परीक्षा (बी.सी.ई.सी.ई.), बिहार संयुक्त प्रवेश प्रतियोगी परीक्षा बोर्ड (बी.सी.ई.सी.ई.बी.) द्वारा प्रतिवर्ष करायी जाती थी। यह परीक्षा फार्मेसी, इंजीनियरिंग और कृषि के विभिन्न व्यावसायिक पाठ्यक्रमों में प्रवेश के लिए हर साल परीक्षा आयोजित की जाती थी। २०१९ से बिहार संयुक्त प्रवेश प्रतियोगिता परीक्षा पर्षद अब इंजीनियरिंग और मेडिकल प्रवेश परीक्षा नहीं लेगा।
राय सूरज देव
जम्मू राज्य के राजा।
नेपाल सम्वत्
नेपाल सम्वत्( नेपाल भासा : नेपाली : ) नेपाल के लोगों द्वारा उपयोग किया जाने वाला चंद्र-सौर पंचाङ्ग है। कैलेंडर युग २० अक्टूबर ८७९ ईस्वी को शुरू हुआ। इस प्रकार नेपाल सम्वत का वर्ष ११४२, ईस्वी सन् २०२१-२०२२ के तुल्य है। नेपाल संबत सिक्कों, पत्थर और तांबे की प्लेट के शिलालेखों, शाही आदेशों, इतिहास, हिंदू और बौद्ध पांडुलिपियों, कानूनी दस्तावेजों और पत्राचार में उपयोग किया गया। यद्यपि नेपाल संबत को नेपाल का राष्ट्रीय पंचांग घोषित किया गया है और नेपाल में व्यापक रूप से इसका उपयोग किया जाता है, किन्तु यह मुख्यतः नेवार समुदाय द्वारा उपयोग किया जाता है और विक्रम संवत पूरे देश में प्रमुख पञ्चाङ्ग बना हुआ है।